Урачыстае мерапрыемства, прысвечанае акцыі, і прэзентацыя стэнда прайшлі ў Дзень абаронцаў Айчыны ў раённым Цэнтры творчасці дзяцей і моладзі. На яго былі запрошаны вучні школ горада, першы сакратар райкама БРСМ Яўген Фралоў. Члены клуба “Лідар” і вакальнага аб’яднання цэнтра прадставілі ім прэзентацыю-рэквіем, дзе гучалі словы ўдзячнасці тым, хто аддаў сваё жыццё за сённяшняе мірнае неба. Былі расказаны гісторыі жыцця нашых землякоў – герояў Вялікай Айчыннай вайны Канстанціна Васільца, Паўла Булавы, Настассі Пінчук і Іосіфа Глушко, а навучэнцамі цэнтра выкананы песні. Памяць усіх загінулых удзельнікі мерапрыемства ўшанавалі хвілінаю маўчання.